Na temelju članka 44. Statuta Općine Sokolovac („Službeni glasnik Koprivničko-križevačke županije“ broj 5/13. i 3/18) i članka 4. Pravilnika o stipendiranju studenata s područja Općine Sokolovac (KLASA: 604-01/18-01/01, URBROJ: 2137/14-18-1 od 23. listopada 2018.), općinski načelnik Općine Sokolovac 29. listopada 2018. raspisuje

**JAVNI NATJEČAJ**

**za dodjelu stipendija studentima s područja**

**Općine Sokolovac u akademskoj godini 2018./2019.**

**I.**

 Stipendije studentima s područja Općine Sokolovac u akademskoj godini 2018./2019. odobravat će se iz sredstava Proračuna Općine Sokolovac.

**II.**

 Ugovor o stipendiranju zaključit će se sa redovnim studentima sveučilišnog ili stručnog studija svih godina s područja Općine Sokolovac.

**III.**

 Natječaj traje od 29. listopada 2018. godine do 16. studenoga 2018. godine.

Na temelju provedenog natječaja Povjerenstvo sastavljeno od tri člana utvrđuje Listu reda prvenstva za dodjelu stipendija studentima s područja Općine Sokolovac na temelju koje općinski načelnik donosi Odluku o dodjeli studentskih stipendija.

Stipendija će se dodjeljivati u iznosu 500,00 kuna mjesečno.

**IV.**

 Lista reda prvenstva utvrđuje se na temelju sljedećih kriterija:

 - vrsta studija,

 - godina studija,

 - uspjeh u prethodnom obrazovanju.

**V.**

 Za sudjelovanje u natječaju potrebno je priložiti sljedeću dokumentaciju:

 1. ispunjen i potpisan obrazac prijave na natječaj,

 2. potvrdu o upisu na sveučilišni ili stručni studij s naznakom smjera i studijske grupe iz koje je vidljiva godina studija u koju je student upisan akademske godine u kojoj podnosi prijavu,

 3. studenti koji upisuju prvu godinu studija:

 - presliku svjedodžbi svih razreda srednje škole i završnog ispita,

 - presliku svjedodžbe o državnoj maturi,

 ostali studenti:

 - prijepis ocjena iz prethodne akademske godine,

 4. presliku obje strane osobne iskaznice studenta,

 5. potvrdu Općine Sokolovac o plaćenim svim dospjelim obvezama prema Općini od strane svih članova domaćinstva u kojem student živi,

 6. izjavu o članovima zajedničkog domaćinstva,

 7. izjavu da tražitelj stipendije ne prima stipendiju iz drugog izvora,

 8. dokaze o statusu iz članka 12. Pravilnika o stipendiranju studenata s područja Općine Sokolovac:

 - status osobe s invaliditetom dokazuje se rješenjem nadležnog tijela,

- status samohranog roditelja dokazuje se izvodom iz matice umrlih za umrlog roditelja ili izvodom iz matice rođenih za studenta.

**VI.**

 Prijave na natječaj primaju se do 16. studenoga 2018. godine.

 Prijave na natječaj dostavljaju se osobno ili poštom na adresu: OPĆINA SOKOLOVAC, Trg dr. Tomislava Bardeka 8, 48306 Sokolovac.

 Lista reda prvenstva i Odluka o dodjeli studentskih stipendija objavit će se na oglasnoj ploči Općine Sokolovac i na web stranici [www.sokolovac.hr](http://www.sokolovac.hr) najkasnije do 30. studenoga 2018. godine.

**VII.**

 Prije sklapanja ugovora o stipendiranju, student je dužan dostaviti bjanko zadužnicu na iznos do 10.000,00 kuna ovjerenu kod javnog bilježnika u svrhu osiguranja vraćanja stipendije (za slučaj da ne ispuni uvjete za oslobađanje obveze vraćanja primljenog iznosa stipendije).

KLASA: 604-01/18-01/01

URBROJ: 2137/14-18-2

Sokolovac, 29. listopada 2018.

 Općinski načelnik:

Vlado Bakšaj, univ.spec.oec.